บริษัทผลิตรถยนต์ไครสเลอร์ ของสหรัฐ จะรวมกิจการกับบริษัทรถยนต์เฟียต ของอิตาลี
ประธานาธิบดี บารัค โอบามากล่าวว่า บริษัทสร้างรถยนต์ไครสเล่อร์ ซึ่งเป็นบริษัทผลิตรถยนต์ใหญ่เป็นที่สามของสหรัฐจะยื่นคำร้องขอล้มละลาย ผู้ส
เสียง ประธานาธิบดี บารัคโอบามากล่าวไว้ตอนนี้ว่า "ข้าพเจ้ามีความยินดีที่จะประกาศให้ทราบว่าบริษัทไครสเล่อร์และบริษัทเฟียตรวมตัวเป็นหุ้นส่วนกัน ซึ่งมีโอกาสที่จะประสพความสำเร็จอย่างสูงความเป็นหุ้นส่วนดังกล่าวช่วยคุ้มครองงานสามหมื่นกว่าตำแหน่ง ที่บริษัทไครสเล่อร์และงานอีกนับหมื่นๆตำแหน่งตามบริษัทผลิตอุปกรณ์และเครื่องอะไหล่รถยนต์ บริษัทผู้แทนจำหน่ายและธุรกิจอื่นๆที่ต้องพึ่งพาอาศัยบริษัทไครสเล่อร์" นอกจากได้รับเงินกู้ฉุกเฉินราวสี่พันล้านเหรียญสหรัฐจากรัฐบาลอเมริกันแล้ว บริษัทไครสเล่อร์ยังจะได้กู้เงินยามฉุกเฉินจากรัฐบาลอีก อาจเป็นจำนวนถึงหกพันล้านเหรียญสหรัฐอีกด้วย การเจรจาซึ่งกระทรวงการคลังอเมริกันเป็นแกนนำไม่สามารถบรรลุข้อตกลง ที่จะให้บรรดาเจ้าหนี้ลดภาระหนี้สินที่บริษัทไครสเล่อร์ติดอยู่นั้นได้ดังนั้นบริษัทไครสเล่อร์จึงต้องยื่นคำร้องขอล้มละลาย ประธานาธิบดีบารัคโอบามากล่าวว่าการขอล้มละลาย มิได้หมายถึงว่าบริษัทไครสเล่อร์จะหยุดการสร้างรถยนต์ สหบาลแรงงานคนงานรถยนต์ เห็นชอบข้อตกลงที่ให้ลดค่าใช้จ่ายดังกล่าวเมื่อตอนเย็นวันพุธ ส่วนกระทรวงการคลังอเมริกัน บรรลุข้อตกลงวงเงินสองพันล้านเหรียญสหรัฐกับธนาคารสี่แห่ง ซึ่งเป็นเจ้าหนี้รายใหญ่ที่สุดได้เมื่อตอนต้นสัปดาห์นี้แต่การเจรจากับบรรดาเจ้าหนี้ประสพความล้มเหลวเมื่อตอนค่ำวันพุธหลังจากกองทุนการลงทุนกว่าสี่สิบแห่ง บอกปัดข้อเสนอของกระทรวงการคลังอเมริกันที่ต้องการให้ปลดหนี้วงเงินหกพันเก้าร้อยล้านเหรียญสหรัฐเพื่อแลกกับเงินสดสองพันสองร้อยล้านเหรียญสหรัฐที่ทางกระทรวงการคลังอเมริกันจะจ่ายให้ ประธานาธิบดีบารัคโอบาสมาตำหนิบรรดาเจ้าหนี้ ผู้ซึ่งท่านกล่าวว่าประวิงหน่วงเหนี่ยวเพื่อที่จะได้เงินกอบกู้ฐานะของบริษัทไครสเล่อร์อันเป็นเงินภาษีของชาวอเมริกันในจำนวนที่สูงขึ้น ท่านประธานาธิบดีกล่าวว่า พวกเขากำลังหวังว่าคนอื่นๆจะยอมเสียสละและพวกเขาไม่ต้องเสียสละอะไรเจ้าหนี้บางส่วนขอให้มีการใช้หนี้มากกว่าเจ้าหนี้รายอื่นๆ ได้รับนั้นสองเท่าตัวข้าพเจ้าไม่เห็นด้วยกับพวกเขา" รัฐบาลอเมริกัน จะเป็นผู้ลงทุนรายหนึ่งในบริษัทไครสเล่อร์หลังจากมีการปรับปรุงโครงสร้างของบริษัทเสียใหม่ และจะช่วยคัดเลือกสมาชิกใหม่ของคณะกรรมการบริหารบริษัทไครสเล่อร์แต่รัฐบาลชุดประธานาธิบดีโอบามากล่าวว่า ไม่มีความดำริที่จะเข้าบริหารบริษัทไครสเล่อร์ท่านประธานาธิบดีกล่าวด้วยว่า บริษัทเฟียตจะให้เทคโนโลยีอันทันสมัย และข่ายงานจำหน่ายรถยนต์ทั่วโลกซึ่งคิดเป็นมูลค่านับพันๆ ล้านเหรียญสหรัฐ การยื่นคำร้องขอล้มละลายตามมาตรา 11ของกฎหมายล้มละลายนี้ บริษัทไครสเล่อร์จะคงจำหน่ายรถยนต์ได้ต่อไป และรัฐบาลอเมริกันจะค้ำประกันใบรับรองคุณภาพของรถยนต์ไครสเล่อร์ การยื่นคำร้องดังกล่าว เปิดทางให้ผู้พิพากษาวินิจฉัยว่าเจ้าหนี้ของบริษัทไครสเล่อร์ควรได้รับเงินเท่าใด ในขณะที่บริษัทไครสเล่อร์ยังคงผลิตรถยนต์ต่อไปคาดว่าการเป็นหุ้นส่วนกับบริษัทรถยนต์เฟียตนี้ จะเสร็จสมบูรณ์ภายในเวลาแค่หกสิบวันก็เป็นได้